Platynocephalus miyashitai

Platynocephalus miyashitai er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor (20-34 millimeter) blankt gul til rødgul gullbasse. Kroppen er glatt og noe blank, men uten metallglans. På hodet har hannene to nokså lange, oppoverkrummede, ugrenede horn. Pronotum og dekkvingene er gulaktige med smal svart kant. Hannens bein er lange, spesielt forbeina, lårene og føttene for det meste gulrøde, leggene mørke. Dekkvingene kan også være hvitaktige. Underarten loikawensis har hode og pronotum rødlige, dekkvingene med bred, mørk ytterkant, scutellum mørkt og beina mørkere enn hovedformen.

Levevis 
Larvene utvikler seg i jorda.

Utbredelse 
Arten lever i Thailand.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Platynocephalus Westwood, 1854
 Platynocephalus miyashitai Delpont, 1995
 Platynocephalus miyashitai loikawensis 
 Platynocephalus miyashitai miyashitai Delpont, 1995

Kilder 
 Delpont, M. (1995) Contribution a l'etude du genre Platynocephalus Westwood 1854, révision du genre et description de deux nouvelles espèces. Bulletin de la Societe Sciences Naturelles Compiegne 83:30-33.

Eksterne lenker 
 Bilde av arten
 Bilde av Platynocephalus miyashitai loikawensis
 Bilde av en hunn
 

Gullbasser
Biller formelt beskrevet i 1995
Thailands insekter
Dyr formelt beskrevet av Michel Delpont